CHO พุ่งชนซิลลิ่ง! คาดเก็งกำไรแผนธุรกิจเด่น-ราคาหุ้นลงลึก แถมต่ำบุ๊ก
CHO พุ่งชนซิลลิ่ง! คาดเก็งกำไรแผนธุรกิจเด่น-ราคาหุ้นลงลึก แถมต่ำบุ๊ก
CHO พุ่งชนซิลลิ่ง! คาดเก็งกำไรแผนธุรกิจเด่น-ราคาหุ้นลงลึก แถมต่ำบุ๊ก
24 เม.ย. 2563

ผู้สื่อข่าวรายงานว่า บริษัท ช ทวี จำกัด (มหาชน) หรือ CHO ณ วลา 11.44 น. อยู่ที่ระดับ 0.54 บาท บวก 0.07 บาท หรือ 14.89% ด้วยมูลค่าซื้อขาย 7.34 ล้านบาท โดยราคาหุ้นพุ่งชนซิลลิ่งของวันที่ระดับ 0.54 บาท คาดเก็งกำไรทางเทคนิคหลังหุ้นเป็นขาลงมานาน และราคาต่ำกว่ามูลค่าหุ้นทางบัญชีที่ระดับ 0.73 บาท

โดยก่อนหน้านี้นายนิติธร ดีอำไพ รองประธานเจ้าหน้าที่บริหาร-การเงิน บริษัท ช ทวี จำกัด (มหาชน) หรือ CHO เปิดเผยว่า แนวโน้มรายได้รวมในปี 2563 จะเติบโตประมาณ 10% จากปีก่อนที่มีรายได้รวม 1,609.21 ล้านบาท โดยจะมาจากรายได้จากงานผลิตประกอบรถลําเลียงอาหาร รถบรรทุกขนาดหนักขายในประเทศตามสัญญา และการทยอยรับรู้รายได้จากงานซ่อมบํารุงรถโดยสาร NGV จำนวน 489 คัน ระยะเวลา 10 ปี โดยในช่วง 1-5 ปีแรก จะได้รับค่าบริการวันละ 925 บาทต่อคัน และในช่วงปีที่ 6-10 จะได้รับค่าบริการวันละ 1,730 บาทต่อคัน
ขณะที่ บริษัทยังมีรายได้จากกลุ่มผลิตภัณฑ์ออกแบบพิเศษ นวัตกรรมใหม่ เพื่อการพัฒนาเมืองอัจฉริยะ (Smart City) รวมถึงรายได้จากศูนย์ซ่อมรถบรรทุกที่จังหวัดชลบุรี และที่จังหวัดสุราษฎร์ธานี ที่กำลังจะเปิดให้บริการใหม่ และโครงการ SMART BUS ให้บริการรถโดยสารสาธารณะ หน่วยงานภาครัฐและเอกชน ซึ่งบริษัทดําเนินการ 2 โครงการ ที่มหาวิทยาลัยขอนแก่น
นอกจากนี้ ในปี 2563 บริษัทยังมีรายได้จากโครงการรับ-ส่งพนักงานกลุ่ม SCG และบริษัทยังมีแผนขยายการให้บริการโครงการรถโดยสารในพื้นที่ภาคตะวันออกเฉียงเหนือ และพื้นที่เขตอุสาหกรรม EEC อีกทั้งยังมีรายได้จากโครงการซ่อมบํารุงปืนใหญ่ จํานวน 22 กระบอก ให้กองทัพบก ระยะเวลา 3 ปี มูลค่าสัญญา 429 ล้านบาท
โดยปัจจุบันบริษัทมีงานในมือ (Backlog) อยู่ที่ประมาณ 1,864 ล้านบาท ซึ่งจะทยอยส่งมอบในปี 2563 ประมาณ 476 ล้านบาท ส่วนที่เหลือจะทยอยส่งมอบในปีถัดไป ขณะเดียวกันยังอยู่ระหว่างการเตรียมเซ็นสัญญารับงานขนาดเล็กเพิ่ม จำนวน 3 โครงการ มูลค่ารวมกว่า 170 ล้านบาท ซึ่งจะทยอยส่งมอบงานภายในปี 2563 ทั้งหมด นอกจากนี้บริษัทเตรียมเข้าประมูลงานเช่ารถโดยสารของบริษัท ขนส่ง จำกัด (บขส.) จำนวน 257 คัน มูลค่าโครงการรวม 1,826 ล้านบาท ในวันที่ 1 มิถุนายน 2563
ทั้งนี้ จาก Backlog ทั้งหมด เป็นสัญญาโครงการระยะยาวที่เป็นรายได้ประจํา (Recurring income) ไม่รวมภาษีมูลค่าเพิ่ม ที่สําคัญ ได้แก่
ส่วนแผนเปิดศูนย์ซ่อมรถบรรทุกภายใต้ชื่อ “สิบล้อ 24 ชั่วโมง” ในปี 2563 ในช่วงหลังจากเทศกาลสงกรานต์ บริษัทเตรียมเปิดให้บริการศูนย์ซ่อมรถบรรทุก “สิบล้อ 24 ชั่วโมง” ในจังหวัดสุราษฎร์ธานี เป็นสาขาที่ 2 หลังเปิดให้บริการแห่งแรกที่แหลมฉบัง จังหวัดชลบุรี และตั้งเป้าหมายจะเพิ่มศูนย์ซ่อมรถบรรทุกเพิ่มเป็น 5 แห่ง ภายในปี 2565
 